Diari Oficial de la Generalitat Valenciana


Sumari del DOGV 2806, del 07-08-1996 (1996/838994)

RESOLUCIÓ de 27 de maig de 1996, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Secundària Obligatòria i s'autoritza l'ús dels materials curriculars corresponents en centres docents públics i privats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2806

Data del DOGV
:   07-08-1996

Secció del DOGV
:   ALTRES DISPOSICIONS

Número del document
:   1996/838994


Data del document
:   27-05-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 27 de maig de 1996, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Secundària Obligatòria i s'autoritza l'ús dels materials curriculars corresponents en centres docents públics i privats de la Comunitat Valenciana.   
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desenvolupament perquè puguen ser utilitzats en centres docents públics i privats.  
L'article sisè de l'Ordre de 16 de desembre de 1994, de la Conselleria d'Educació i Ciència (DOGV del dia 3 de febrer de 1995), per la qual es desplega el Decret 187/1994, estableix que correspon al director general d'Ordenació i Innovació Educativa, mitjançant una resolució, aprovar els projectes editorials i homologar els materials didàctics que els despleguen.  
En virtut d'això, vistos els projectes editorials presentats a supervisió i la proposta de la comissió creada per l'ordre de 10 de maig de 1995 (DOGV del dia 2 de juny de 1995), resolc:  
Primer  
Són aprovats per a l'Educació Secundària Obligatòria els projectes editorials supervisats que es citen en l'annex, i homologats els materials didàctics curriculars que resulten del seu desenvolupament per a la utilització en els centres docents públics i privats de la Comunitat Valenciana.   
Segon   
Els materials curriculars que resulten del projecte editorial hauran de reflectir aquesta homologació en els termes següents: «Material didàctic curricular homologat per a ... (etapa i cicle o curs), elaborat segons el projecte editorial aprovat per Resolució de 27 de maig de 1996, de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència».  
Contra aquesta resolució, que no esgota la via administrativa, els interessats podran interposar recurs ordinari davant el conseller de Cultura, Educació i Ciència en el termini d'un mes comptador a partir de la publicació en el Diari Oficial de la Generalitat Valenciana.  
València, 27 de maig de 1996.- El director general d'Ordenació i Innovació Educativa i Política Lingüística: Alejandro BaÑares Vázquez.   
ANNEX  
Editorial: Almadraba; projecte editorial: Alambor i Baobab; versió lingüística: castellà; etapa: Educació Secundària Obligatòria; cicle: segon; cursos: tercer i quart; àrea: castellà: llengua i literatura.  
Editorial: Ediciones Octaedro; projecte editorial: Galaxia Matemàtiques; versió lingüística: castellà; etapa: Educació Secundària Obligatòria; cicle: primer; cursos: primer i segon; àrea: matemàtiques.  
Editorial: Marjal-Grup Edebé; projecte editorial: Anglès; versió lingüística: anglès; etapa: Educació Secundària Obligatòria; cicle: primer; àrea: llengua estrangera (anglès).  
Editorial: Marjal-Grup Edebé; projecte editorial: Anglès; versió lingüística: anglès; etapa: Educació Secundària Obligatòria; cicle: segon; cursos tercer i quart; àrea: llengua estrangera (anglès).  
Editorial: Marjal-Grup Edebé; projecte editorial: Tecnologia; versió lingüística: castellà; etapa: Educació Secundària Obligatòria; cicle: primer; àrea tecnologia.  
Editorial: Marjal-Grup Edebé; projecte editorial: Tecnologia; versió lingüística: castellà; etapa: Educació Secundària Obligatòria; cicle: segon; cursos: tercer i quart; àrea tecnologia.  
Editorial: Marjal- Grup Edebé; projecte editorial: Ciències de la Natura; versió lingüística: castellà; etapa: Educació Secundària Obligatòria; cicle: primer; àrea: ciències de la natura.  
Editorial: Marjal-Grup Edebé; projecte editorial: Biologia i Geologia; versió lingüística: castellà; etapa: Educació Secundària Obligatòria; cicle: segon; cursos: tercer i quart; àrea: ciències de la natura.  
Editorial: Marjal-Grup Edebé; projecte editorial: Física i Química; versió lingüística: castellà; etapa: Educació Secundària Obligatòria; cicle: segon; cursos: tercer i quart; àrea: ciències de la natura.  
Editorial: Editex; projecte editorial: Matemàtiques; versió lingüística: castellà; etapa: Educació Secundària Obligatòria; cicle: primer; cursos: primer i segon; àrea: matemàtiques.  
Editorial: Donostiarra; projecte editorial: Matemàtiques; versió lingüística: castellà; etapa: Educació Secundària Obligatòria; cicle: segon; curs: tercer; àrea: matemàtiques.  
Editorial: Alhambra-Longman; projecte editorial: Go!; versió lingüística: anglès; etapa: Educació Secundària Obligatòria; cicle: primer; àrea: llengua estrangera (anglès).  
Editorial: Cambridge University Press; projecte editorial: The Cambridge Secondary Course- 1 i 2; versió lingüística: anglès; etapa: Educació Secundària Obligatòria; cicle: primer; cursos: primer i segon; àrea: llengua estrangera (anglès).  
Editorial: McGraw-Hill; projecte editorial: Ciències Socials 1 i 2; versió lingüística: castellà; etapa: Educació Secundària Obligatòria; cicle: primer; àrea: ciències socials: geografia i història.  
Editorial: McGraw-Hill; projecte editorial: Valencià: Llengua i Literatura 1 i 2; versió lingüística: valencià; etapa: Educació Secundària Obligatòria; cicle: primer; àrea: valencià: llengua i literatura.  
Editorial: McGraw-Hill; projecte editorial: castellà: Llengua i Literatura 1 i 2; versió lingüística: castellà; etapa: Educació Secundària Obligatòria; cicle: primer; àrea: castellà: llengua i literatura.